หุ้นปิดภาคเช้า993.74 จุด
ตลาดหลักทรัพย์ไทยยังลุ้นไม่ขึ้นหุ้นปิดภาคเช้า 993.74 จุด มูลค่าการซื้อขาย 13,497 ล้านบาท
18 ต.ค. 2553

ตลาดหลักทรัพย์ไทยยังลุ้นไม่ขึ้นหุ้นปิดภาคเช้า 993.74 จุด มูลค่าการซื้อขาย 13,497 ล้านบาท 
ดัชนีตลาดหลักทรัพย์แห่งประเทศไทย วันที่ 18 ต.ค. เปิดตลาดมาพร้อมความหวังว่า จะขึ้นไปแตะ 1,000 จุด แต่ไม่สามารถทำได้ เนื่องจากมีแรงเทขายหุ้นขนาดใหญ่ออกมา จนกระทั่งปิดตลาดในภาคเช้าที่ 993.74 จุด ลดลง 3.41 จุด หรือ 0.34% โดยฟื้นตัวขึ้นมาจากจุดต่ำสุดที่ 987.09 จุด มูลค่าการซื้อขาย 13,497 ล้านบาท 
นักวิเคราะห์ประเมินว่า นักลงทุนยังคงรอดูความชัดเจนจากที่ประชุม กนง. ในวันที่ 20 ต.ค. นี้ เกี่ยวกับการแข็งค่าของเงินบาท ว่า จะมีมาตรการอย่างไร หรือ จะปรับดอกเบี้ยขึ้นหรือไม่ 
อย่างไรก็ตาม บริษัทหลักทรัพย์ (บล.) ฟินันเซีย ไซรัส แนะนำว่า ในช่วงที่ตลาดพักฐาน ถือเป็นโอกาสที่นักลงทุนจะใช้เป็นจังหวะในการทยอยเข้าไปซื้อหุ้นที่มีปัจจัยพื้นฐานดี เนื่องจากคาดว่า เม็ดเงินลงทุนจากนักลงทุนต่างชาติจะยังไหลเข้ามาอย่างต่อเนื่อง 
นอกจากนี้ ยังเริ่มเข้าสู่เทศกาลประกาศผลประกอบการไตรมาส 3 ปี 2553 ซึ่งหลายบริษัทมีแนวโน้มที่จะประกาศผลประกอบการที่ดี